Beeline Қазақстан санкциядағы ел азаматтарының банк карталарын жабады
"Beeline Қазақстан санкциядағы ел азаматтарының банк карталарын жабады" | "https://abai.kz/post/158157"
TITLE: Beeline Қазақстан санкциядағы ел азаматтарының банк карталарын жабады
URL: https://abai.kz/post/158157
META: "Beeline Қазақстан санкциядағы ел азаматтарының банк карталарын жабады" | "https://abai.kz/post/158157"
DATE: 30.09.2022
AUTHOR(s): Abai.kz
TOTAL WORDS: 118
TEXT: Beeline Қазақстан провайдерінің Simply цифрлы карталарын қолданушылар 30 қыркүйектен бастап санкция енгізілген елдер азаматтарының карталарына қызмет көрсетілмейтіні туралы ескерту алды. Бұл туралы Besmedia telegram-арнасы қаржы сарапшысы Андрей Чеботарев пен басқа да карта иелеріне сілтеме жасай отырып хабарлады. "Өкінішке қарай, 30 қыркүйектен бастап санкия енгізілген елдердің азаматтары қосымша мен картаны сауда жасауға, ақша аударуға және басқа да қаржы операциялары үшін қолдана алмайды", - деп жазылған Simply картасын қолданушылар алған ескерту хабарында. Алайда Beeline мен Simply сайттарында ресми мәлімет әлі жарияланған жоқ. Simply — банк қызметін алуға мүмкіндік беретін қарапайым пластик карта. Мұндай картаны Beeline компаниясына қарасты "ҚазЕвроМобайл" шығарады. 27 қыркүйекте Beeline Қазақстан байланыс операторы 5 қазаннан бастап "TV+Үйдегі интернет" пакетінен және BeeTV сервисінен ресейлік телеарналарды алып тастайтынын хабарлады. Abai.kz
